Isten kisebbségben marad
Másutt tanultuk: külön téglákra szétvágva és homokot rakva a téglák közé, Eliézer rabbi azt tisztának, a Bölcsek tisztátalannak jelentették ki. És ez a kígyókemencéről szólt. Miért hívták "kígyónak"? Jehuda rabbi mondta Sámuel nevében: Mert érvekkel úgy körülfonták, mint a kígyó, és tisztátalannak nyilvánították.

Tanították:

Aznap Eliezer rabbi előhozott minden elképzelhető érvet - de nem fogadták el azokat. 

Így szólt:

- Ha a Halakha velem ért egyet, bizonyítsa azt ez a szentjánoskenyérfa!

A szentjánoskenyérfa azon nyomban 100 ölnyit arrébb ugrott (vannak, akik 400 ölet mondanak...).

- Semmilyen bizonyíték sem származhat egy szentjánoskenyérfától. - vágtak neki vissza.

- Ha a Halakha velem ért egyet, bizonyítsa azt ez a patak!

Mire a patak visszafelé kezdett folyni.

- Semmilyen bizonyíték sem származhat egy pataktól - feleltek neki.

Erre azt mondta:

- Ha a Halakha velem ért egyet, bizonyítsák azt a tanház falai!

Mire is a falak dőlni kezdtek. Ám Józsua rabbi hirtelen a falakra szólt:

- Ugyan mi közötök van nektek a bölcsek halakhikus vitájához?

És a falak nem dőltek le, a Józsua rabbi iránti tiszteletből. De nem is egyenesedtek vissza többé, az Eliézer rabbi irántiéból. Ma is ferdén állnak.

Eliezer ekkor így szólt:

- Ha a Halakha velem ért egyet, jöjjön rá bizonyság a Mennyből!

Mire is felzendült az Égi Hang:

- MINEK VITATKOZTOK ELIÉZERREL, HA EGYSZER LÁTJÁTOK, HOGY A HALAKHA MINDENBEN IGAZAT AD NEKI?

Ám Józsua rabbi felemelkedett, és így kiáltott:

- "Nem az égben van!" 

- Mit értett ez alatt? - kérdezte Jeremiás rabbi - azt, hogy a Tórát már átadták a Sínai-hegyen. Nem figyelünk az Égi Hangra, hiszen - mint ahogy az már a Sínai-hegyen a Tórába hosszú idő óta bele lett írva - az egynek a többség felé kell hajlania.

Nátán rabbi találkozott Illéssel, és megkérdezte: 

- Mit tett a Szent - Áldassék - akkor, azokban az órákban?

- Vidáman nevetett - válaszolta Illés - és hozzátette: A FIAIM LEGYŐZTEK, A FIAIM LEGYŐZTEK

Jegyzetek 

Vallás
Talmud